

|  |
| --- |
| R E P U B L I K A H R V A T S K A  PRIMORSKO – GORANSKA ŽUPANIJA  OPĆINA PUNAT |
| **OPĆINSKI NAČELNIK** |
| KLASA: 080-02/19-01/1 |
| URBROJ: 2142-02-02/1-19-1 |
| Punat, 2. siječnja 2019. godine |

Na temelju članka 10. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11 i 4/18) i članka 45. Statuta Općine Punat („Službene novine Primorsko-goranske županije“, broj 8/18) općinski načelnik Općine Punat, donosi

**PLAN PRIJMA**

**u službu u Općinu Punat za 2019. godinu**

**I.**

Ovim Planom utvrđuje se stvarno stanje popunjenosti radnih mjesta, potreban broj službenika i namještenika na neodređeno vrijeme i potreban broj vježbenika.

**II**.

Riječi i pojmovi koji imaju rodno značenje korišteni u ovom Planu odnose se jednako na muški i ženski rod, bez obzira jesu li korišteni u muškom ili ženskom rodu.

**III.**

Pravilnikom o unutarnjem redu Jedinstvenog upravnog odjela Općine Punat („Službene novine Primorsko-goranske županije“, broj 13/18 i 39/18) predviđeno je ukupno 18 radnih mjesta, a zaposleno je 12 službenika na neodređeno vrijeme i 2 službenika na određeno vrijeme, što je prikazano u tabličnom prikazu koji čini sastavni dio ovog Plana.

**IV.**

U Jedinstveni upravni odjel Općine Punat sukladno predviđenim financijskim sredstvima u Proračunu Općine Punat za 2019. godinu, planira se prijam službenika s radnim iskustvom na neodređeno vrijeme, i to:

* 1 službenik magistar struke ili stručni specijalist građevinskog smjera
* 1 službenik magistar struke ili stručni specijalist pravne struke

Planira se prijam vježbenika, i to:

* 1 službenik srednje stručne spreme upravne, prometne ili tehničke struke

**V.**

Na temelju ovog Plana, slobodno radno mjesto popunjava se putem javnog natječaja, a sukladno Zakonu o službenicima i namještenicima u lokalnoj i područnoj (regionalnoj) samoupravi.

**VI.**

Ovaj Plan stupa na snagu danom donošenja, a objavit će se u „Službenim novinama Primorsko-goranske županije“.

OPĆINSKI NAČELNIK

Marinko Žic

**Tablica 1**

|  |  |  |  |  |  |
| --- | --- | --- | --- | --- | --- |
| *Redni broj* | *Naziv radnog mjesta* | *Broj sistematiziranih radnih mjesta* | *Stvarno stanje popunjenosti* | | *Broj planiranih radnih mjesta* |
| *Neodređeno* | *Određeno* |
| 1. | Pročelnik Jedinstvenog upravnog odjela | 1 | 1 | 0 | 0 |
| 2. | Administrativni referent - tajnik | 1 | 1 | 0 | 0 |
| 3. | Referent za pisarnicu i pismohranu | 1 | 1 | 0 | 0 |
| 4. | Voditelj Odsjeka za financije, društvene i imovinsko-pravne poslove | 1 | 1 | 0 | 0 |
| 5. | Savjetnik za imovinsko-pravne i opće poslove | 1 | 1 | 0 | 0 |
| 6. | Viši stručni suradnik za proračun i financije | 1 | 1 | 0 | 0 |
| 7. | Viši stručni suradnik za računovodstvo i naplatu prihoda | 1 | 1 | 0 | 0 |
| 8. | Viši stručni suradnik za društvene djelatnosti | 1 | 0 | 1 | 0 |
| 9. | Referent za računovodstvo i javne prihode | 1 | 1 | 1 | 0 |
| 10. | Voditelj Odsjeka za komunalno gospodarstvo i prostorno planiranje | 1 | 0 | 0 | 1 |
| 11. | Viši savjetnik za prostorno planiranje i gradnju | 1 | 1 | 0 | 0 |
| 12. | Viši stručni suradnik-komunalni redar | 1 | 1 | 0 | 0 |
| 13. | Viši stručni suradnik za komunalno gospodarstvo i zaštitu okoliša | 1 | 1 | 0 | 0 |
| 14. | Viši stručni suradnik za pravne poslove | 1 | 0 | 0 | 1 |
| 15. | Stručni suradnik za komunalno gospodarstvo i prostorno planiranje | 1 | 1 | 0 | 0 |
| 16. | Referent-prometni i komunalni redar | 1 | 0 | 0 | 0 |
| 17. | Komunalni redar | 1 | 0 | 0 | 1 |
| 18. | Referent za komunalno gospodarstvo | 1 | 0 | 0 | 0 |
|  | UKUPNO | 18 | 12 | 2 | 3 |